**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაშიმონაწილეობაზე**

**ბოლნისის მუნიციპალიტეტი**

1. **პრაქტიკის/ინიციატივის სათაური:**

Sars-Cov 2 ვირუსით გამოწვეული ინფექციის საწინააღმდეგო იმუნიზაციის ხელშეწყობა ბოლნისის მუნიციპალიტეტის ტერიტორიაზე;

1. **თემატიკა:**
2. COVID -19 ვაქცინაციის ხელშეწყობა და პოსტ-კოვიდ აღდგენა;
3. **პრაქტიკის/ინიციატივის ავტორი/ინიციატორი:**

ბოლნისის მუნიციპალიტეტი ( ა(ა)იპ ბოლნისის მუნიციპალიტეტის საზოგადოებრივი ჯანდაცვის ცენტრი)

1. **მუნიციპალიტეტის ზოგადი მონაცემები:**

ბოლნისის მუნიციპალიტეტი ქვემო ქართლის რეგიონის ადმინისტრაციულ ერთეულს წარმოადგენს, რომელიც რეგიონის ცენტრალურ ნაწილშია განთავსებული. მდებარეობს მდინარე მაშავერას შუა დინებაში, ზღვის დონიდან 550 მეტრის სიმაღლეზე, თბილისიდან 64 კილომეტრში.

ბოლნისის მუნიციპალიტეტის ფართობი 80 692 ჰა, რომელიც ძირითადად გაშენებულია ვაკეზე, ხოლო ჩრდილოეთი ნაწილი კი - გორაკ-ბორცვიან მთისწინეთზე. ვაკე ტერიტორიაზე ჩამოყალიბებულია მშრალი სუბტროპიკული სტეპური ჰავა, ზომიერად ცივი ზამთრითა და ცხელი ზაფხულით; ხოლო მთისწინეთში განვითარებულია ზომიერად ნოტიო ჰავა, ზომიერად ცივი ზამთრითა და ასევე ხანგრძლივი ზაფხულით;

ბოლნისის მუნიციპალიტეტი სხვადასხვა ეთნოსის წარმომადგენლებით არის დასახლებული. 2014 წლის მონაცემებით, ბოლნისის მუნიციპალიტეტის მოსახლეობა არის 53 590, მათ შორის 28440 არის მამრობითი, ხოლო 26970 მდედრობითი სქესის; ბოლნისის მუნიციპალიტეტის მოსახლეობიდან 18 წლის და უფროსი ასაკის პირები შეადგენს - 40994 ადამიანს; სიმჭიდროვე — 66 კაცი კვ. კმ-ზე. მუნიციპალიტეტში 49 დასახლებული პუნქტია: 1 ქალაქი, 2 დაბა და 46 სოფელი, რომლებიც 15 ადმინისტრაციულ ერთეულად იყოფა. მათ შორის 6 მაღალმთიანი დასახლების სტატუსის მატარებელია. ურბანული მოსახლეობა 25,8%, საშუალო ასაკი 37,5;

1. **მუნიციპალიტეტის მახასიათებლები**:

* **შიდა ფაქტორები** - ბოლნისის მუნიციპალიტეტში მცხოვრები მოსახლეობის 31% ქართველია, 63% აზერბაიჯანელი, ხოლო 6% - არის სხვა ეროვნების, რომელთა უმრავლესობა ეთნიკურად სომეხი მოქალაქეა; შესაბამისად, ენის ბარიერის გარდა, აქ ასევე გვაქვს მოსახლეობის ნიჰილისტური დამოკიდებულება კოვიდ ინფექციისა და განსაკუთრებით, კოვიდ ვაქცინაციის შესახებ, რომლის ერთ-ერთი მიზეზი არის სწორედ აზერბაიჯანულ მედიასა და სოცილურ ქსელში არსებული მცდარი ინფორმაცია, რომლითაც სარგებლობს ბოლნისის მუნიციპალიტეტის ეთნიკური მოსახლეობა;

აქვე უნდა აღინიშნოს, რომ მუნიციპალიტეტში არის ძალიან მაღალი მობილობა, განსაკუთრებით აზერბაიჯანელები ხშირად გადადიან მეზობელ აზერბაიჯანში და პირიქით. ასევეა სომეხი მოსახლეობაც, რომელიც გადაადგილდება სომხეთში. ისინი ძირითადად ეყრდნობიან მათი ახლობლებისა და ნათესავების მიერ მოწოდებულ ინფორმაციას, რომელიც რიგ შემთხვევაში ქმნის ბარიერს მათთან ურთიერთობაში, რომ შევთავაზოთ საქართველოში არსებული სხვადასხვა სამედიცინო სერვისი ან შეიძლება, გარკვეულ შემთხვევებში, ეს იყოს პირიქით, ხელისშემწყობი ფაქტორიც(მაგალითად, ჩინური ვაქცინების მიმართ სანდოობა);

* აქვე უნდა აღინიშნოს ბოლნისის მუნიციპალიტეტის საზოგადოებრივი ჯანდაცვის ცენტრში არსებული შრომითი რესურსი, რომელიც დაკომპლექტებულია სხვადსახვა ასაკის კვალიფიციური სპეციალისტით და აქვთ გამოცდილება სხვადასხვა დაავადების საწინააღმდეგო მასიური ვაქცინაციის კამპანიაში მონაწილეობის, მაგალითად, როგორიცაა ყვავილის, პოლიომიელიტის, წითელას საწინააღმდეგო იმუნიზაცია.
* გასული წლის დასაწყისში, მაშინ როდესაც გამოცხადდა SARS-COV2-ით გამოწვეული ინფექცია პანდემიად, სწორედ ბოლნისისა და მარნეულის მუნიციპალიტეტები მოექცა მკაცრ საკარანტინო რეჟიმში, რისი მიზეზიც გახლდათ სწორედ აზერბაიჯანიდან დაბრუნებული ქალბატონი, რომელსაც დაუდასტურდა კოვიდ 19; შესაბამისად, ბოლნისის მუნიციპალიტეტს მოუწია 2 თვის განმავლობაში რთულ საკარანტინო რეჟიმში ცხოვრება და მუნიციპალიტეტში კარანტინის შედეგად დამდგარ საჭიროებებზე მყისიერი რეაგირება;

ბოლნისის საზოგადოებრივი ჯანდაცვის ცენტრის მიერ ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრთან ერთად დაინერგა მუნიციპალიტეტში SARS-COV 2-ით გამოწვეულ ინფექციაზე მგრძნობიარე ეპიდზედამხედველობის სისტემა, რომლის შედეგადაც გამოვლინდა კოვიდადასტურებული შემთხვევები ჩაკეტილ მუნიციპალიტეტში. არსებული კოვიდადებითი შემთხვევების მონაცემების ანალიზის შედეგად, საჭირო გახდა მუნიციპალიტეტში ერთდროულად იზლირებული ყოფილიყო 8 ტერიტორიული ერთეული (1 ქალაქი, 1 დაბა, 6 სოფელი), სადაც უნდა მომხდარიყო გადაუდებელი აუცილებლობით გამოწვეული საჭიროებებით მოსახლეობის უზრუნველყოფა: საკვები, წამლები, ტრანსპორტირება, განსაკუთრებული საჭიროების შემთხვევაში მუნიციპალიტეტის საზღვრებს გარეთ სამედიცინო მომსახურების მიღება და ა.შ. მნიშვნელოვანი იყო მუნიციპალიტეტის მასშტაბით ქრონიკული დაავადებების მქონე პირები, რომლებიც ჩართულნი არიან სხვადსხვა სახელმწიფო პროგრამაში, მათთვის პრეპარატების მიწოდება, ისეთი როგორიც არის ტუბერკულოზის სახელმწიფო პროგრამა, ნარკოდამოკიდებულთათვის მეტადონის პროგრამა და ა. შ.

ზემოთ აღნიშნულ გამოწვევებს მუნიციპალიტეტმა საუკეთესოდ გაართვა თავი კოვიდ საწინააღმდეგო შტაბის საშუალებით, რომელიც კოორდინირებულად მუშაობდა და თანამშრომლობდა ადგილობრივ, ასევე რეგიონალურ და ცენტრალურ დონეზე, როგორც საჯარო და კერძო სექტორთან, ასევე არასამთავრობო ორგანიზაციებთან. შესაბამისად, გაჩნდა მუნიციპალიტეტში კიდევ უფრო მეტი გამოცდილი კადრი, კვალიფიციურ მედ-პერსონალთან ერთად, რომლებიც ერთობლივად აგრძელებენ ბრძოლას უხილავი მტრის წინააღმდეგ.

კარანტინის შემდეგ, მუნიციპალიტეტი გადავიდა კოვიდ19-თან ერთად ადაპტაციის ეტაპზე, სადაც, პანდემიასთან თანაცხოვრებისთვის, ძალზედ მნიშვნელოვანი იყო მოსახლეობისათვის გასაგებ ენაზე სწორი რეკომენდაციების მიწოდება, რასაც ახერხებდა მუნიციპალიტეტი სოფლებში სხვადასხვა საინფორმაციო ბუკლეტის, ფლაერის, ხმის გამაძლიერებლების საშუალებით და ეს ყველაფერი ხდებოდა სოფლის მოსახლეობისთვის გასაგებ ენაზე (აზერბაიჯანულად, სომხურად);

ასევე მუნიციპალიტეტმა 2021 წლიდან დაიწყო მზადება კოვიდ ვაქცინაციისთვის, რომელიც არის ნებისმიერი პანდემიის წინააღმდეგ ეფექტური იარაღი;

შეიქმნა კოვიდ საწინააღმდეგო ვაქცინაციის განხორციელების მუნიციპალური შტაბი; (იხილეთ დანართი 1)

* **ბოლნისის მუნიციპალიტეტში არსებული სამედიცინო დაწესებულებები:**
* შპს ბოლნისის ცენტრალური კლინიკა - ერთი ჰოსპიტალი;
* 2 პოლიკლინიკა;
* 6 საექიმო ამბულატორია;
* 28 ფიზიკური პირი/სოფლის ექიმი;
* 32 ფიზიკური პირი/სოფლის ექთანი;

ზემოთ აღნიშნული სამედიცინო დაწესებულებები და პერსონალი ემსახურება მუნიციპალიტეტის მასშტაბით 29 ვაქცინაციის კაბინეტსა და კლინიკის ბაზაზე ერთ ანტირაბიულ კაბინეტს;

მნიშვნელოვანია ისიც, რომ მუნიციპლიტეტის ყველა სოფელს ჰყავს თავისი ექიმი და ექთანი, რომელებიც წლების განმავლობაში ემსახურებიან იმუნიზაცის სახელმწიფო პროგრამას, 0-დან 18 წლამდე ასაკის პირთა გეგმიურ ვაქცინაციას, ასევე აქვთ გამოცდილება ეპიდჩვენებით იმუნიზაციაშიც;

* ინფრასტრუქტურა: ტრანსპორტი, ასაცრელი მასალის ლოჯისტიკისა და ცივი ჯაჭვის უზრუნველყოფა, კომპიუტერი, პრინტერი და ინტერნეტის საჭიროება ადგილებზე;
* კოვიდ ვაქცინაციისთვის გადამზადებული და კარგად გაწვრთნილი საშუალო სამედიცინო პერსონალი, მრავალწლიანი რუტინული ვაქცინაციის გამოცდილებითა და დახელოვნებული ინფექციის კონტროლის ღონისძიბებით;

**გარე ფაქტორები** - ანტივაქსერული დაჯგუფებები, რომლებიც, მასმედიისა და სოციალური ქსელების საშუალებით პირდაპირ მოუწოდებენ მოსახლეობას, რომ არ ჩაიტარონ ვაქცინაცია.

მუნიციპალიტეტში მცხოვრები მოსახლეობის დამოკიდებულება კოვიდ ვაქცინაციაზე - როგორც უკვე აღვნიშნეთ, ეთნიკური მოსახლეობა ძირითადად ინფორმაციას იღებს აზერბაიჯანში მოქმედი მედიასაშუალებებიდან, სოციალური ქსელიდან, რამაც გარკვეულწილად გავლენა იქონია საქართველოში შემოტანილი კოვიდ საწინააღმდეგო ჩინური წარმოების ვაქცინების პოპულარიზაციაზე, ვინაიდან მეზობელ აზერბაიჯანში ვაქციანცია ძირითადად განხორციელდა ჩინური წარმოების ვაქცინებით. აღნიშნულის გათვალისწინებით, გაჩნდნენ მსურველები ჩინური ვაქცინებით იმუნიზაციის.

1. **პრაქტიკის/ინიციატივის მოკლე აღწერა:**

* **გამოწვევა** - პრობლემის მნიშვნელოვანი გარემოებების მითითება;

2020 წლის დასაწყისიდანვე, მაშინ როდესაც დადასტურდა კოვიდ ინფექცია და გამოცხადდა როგორც მსოფლიო გლობალური საფრთხე. პარალელურ რეჟიმში ექსპერტები ალაპარაკდნენ არსებული საფრთხის რისკისა და მისგან მიღებული ზიანის შემცირებაზე, ასევე პანდემიის კონტროლის ღონისძიებაზე, რომელიც არის ვაქცინაცია. სწორედ ამიტომ, მალევე შეიქმნა ვაქცინები გადაუდებელი აუცილებლობით გამოყენებისათვის.

საქართველოში 2021 წლის მარტის თვეში შემოვიდა პირველი კოვიდ საწინააღმდეგო ასტრა-ზენეკას ვაქცინა, რომელიც ვაქცინაციის ეროვნული გეგმის მიხედვით, გათვალისწინებული იყო მხოლოდ მედ-პერსონალისთვის. აქვე აღვნიშნავთ, რომ ნებისმიერი პანდემია, რომელიც აღწერილია მსოფლიოში, დამარცხდა შესაბამისი იმუნიზაციით. ამიტომ, კოვიდ პანდემიასთან ბრძოლის ერთადერთი გლობალური გზა მოსახლეობის იმუნიზაციაა.

ვაქცინაციის პოპულარიზაციაში დიდი როლი დაეკისრა ექიმებს, სამედიცინო პერსონალს, ჟურნალისტებსა და პოლიტიკოსებს. აუცილებელი გახდა მოსახლეობისთვის პროფესიონლებისაგან მიწოდებული სარწმუნო ინფორმაცია კოვიდ ვაქცინაციის სარგებელის შესახებ, რაც დაამსხვრევდა იმ მითებს, რომლებიც მოსახლეობას სხვადასხვა საშუალებით მიეწოდებოდა და დღესაც მიეწოდება;

* **წარსული გამოცდილება** - ბოლნისში, ვაქცინაციის დაწყებისას ცენტრალური კლინიკის ბაზაზე იყო ერთი სამედიცინო დაწესებულება ერთი ამცრელი ბრიგადით, რომელიც დღეში საშუალოდ ცრიდა 60 ადამიანს;

აღსანიშნავია, რომ საქართველოს აქვს იმუნიზაციის სახელმწიფო პროგრამა, რომელიც მოიცავს 0-დან 18 წლამდე მოსახლეობის რუტინულ გეგმიურ ვაქცინაციასა და ასევე ეპიდ ჩვენებით ვაქცინაციას შესაბამისი ინფრასტრუქტურით (ცივი ჯაჭვის უზრუნველყოფით). აღნიშნულ პროგრამას მუნიციპალიტეტის დონეზე ახორციელებენ იმუნიზაციის მიმწოდებლად რეგისტრირებული სამედიცინო დაწესებულებები და ფიზიკური პირები, სოფლის ექიმები/ექთნები;

არსებული იმუნიზაციის სისტემა, ინფრასტრუქტურა, კვალიფიციური შრომითი რესურსი ექიმი/ექთანი უზრუნველყოფენ საქართველოს იმუნიზაციის სახელმწიფო პროგრამით გათვალისწინეულ ვაქცინაციას მოცვით 75-95 %. მსგავს სიტუაციაში არსებობდა გამოცდილება ადგილებზე გამსვლელი ბრიგადებით ვაქცინაციის, მაგ. წითელას ვაქცინაცინაცია სამუშაო ადგილზე, სეზონური გრიპის საწინააღმდეგო ვაქცინაცია ადგილებზე, პოლიომიელიტის საწინააღმდეგო ვაქცინაცია კარდაკარ შემოვლის გზით, ყვავილის საწინააღნდეგო ვაქცინაცია.

* **პასუხი არსებულ გამოწვევაზე** -

1. ამცრელი დაწესებულებების და დაწესებულებებში ვაქცინაციის პუნქტების, ბრიგადების გაფართოება;

2. ვაქცინაციის პუნქტებზე მოსახლეობის გეოგრაფიული ხელმისაწვდომობა;

ვაქცინაციის პირველ ეტაპზე, კოვიდ ვაქცინაციაში ჩაერთო ბოლნისის მუნიციპალიტეტში მოქმედი ერთი შპს ,,ბოლნისის ცენტრალური კლინიკა“ - ერთი ამცრელი ბრიგადით. მოსახლეობის მხრიდან ვაქცინაციისადმი დაინტერესების გაზრდის საპასუხოდ, ბოლნისის მუნიციპალიტეტის საზოგადოებრივი ჯანდაცვის ცენტრის ორგანიზებითა და ხელშეწყობით გაიზარდა ბოლნისის ცენტრალურ კლინიკაში ამცრელი ბრიგადების რაოდენობა 3 და/ან 4 (მოთხოვნის შესაბამისად) ამცრელი ბრიგადა, რომელთა დღიური გამტარობა საშუალოდ 280-350 ადამიანია.

ბოლნისის ცენტრალური კლინიკის ბაზაზე შექმნილი გაზრდილი ვაქცინაციის ბრიგადების რაოდენობის მიუხედავად, გამოიკვეთა პრობლემა გეოგრაფიული ხელმისაწვდომობის - სოფლად მცხოვრებ მოსახლეობას უხდებოდა ბოლნისის კლინიკაში ჩამოსვლა ვაქცინაციისთვის, კარგ შემთხვევაში საკუთარი ტრანსპორტით ან საზოგადოებრივი ტრანსპორტით, ან ადგილობრივი მუნიციპალიტეტის ხელისუფლების ხელშეწყობით ორგანიზებულად ასევე საზოგადოებრივი ტრანსპორტით, რომელიც დამატებით ქმნიდა რისკს ეპიდსიტუაციის გაუარესების. ამგვარად, საჭირო გახდა ადგილებზე კოვიდ ვაქცინაციის ხელმისაწვდომობა. გასათვალისწინებელია ისიც რომ, ყველა სოფელში, არსებული ინფრასტრუქტურისა და შრომითი რესურსის გათვალისწინებით, წარმოუდგენელი იყო კოვიდვაქცინაციის ჩატარება, ამ პროცესს ართულებდა ასევე სამედიცინო პერსონალის არაერთგვაროვანი დამოკიდებულება კოვიდვაქცინაციის შესახებ. ამ ფონზე, მუნიციპალიტეტის ტერიტორიაზე გამოიკვეთა მედპერსონალი, რომლებიც პირველები ჩაერთვნენ კოვიდ ვაქცინაციაში, როგორც კოვიდვაქცინაციის ექიმები და აღმოჩნდნენ მისაბაძი მაგალითები სხვა კოლეგებისთვის;

ამგვარად, ბოლნისის მუნიციპალიტეტში ხელმისაწვდომი გახდა, ერთის მხრივ დამატებით ამცრელი პუნქტები და მეორეს მხრივ, შეიქმნა მობილური ამცრელი ბრიგადები, რომლებიც უზრუნველყოფდნენ სოფლებში ვაქცინაციის პროცესის ხელმისაწვდომობას;

1. ქ. ბოლნისში ხელმისაწვდომი გახდა მეორე ამცრელი დაწესებულება - შპს ,,ტრიომედი“
2. დაბა კაზრეთში - შპს ,,კაზრეთის პოლიკლინიკა-საავადმყოფო“ - რომელიც ემსახურება დაბა კაზრეთისა და სოფელ ბალიჭის მოსახლეობას;
3. შპს ქვეშის საექიმო ამბულატორია - რომელიც გეოგრაფიულად ხელმისაწვდომია ქვეშის, აკაურთის, დარბაზის და ირგვლივ მდებარე სოფლების მოსახლეობისათვის;
4. ასევე ა(ა)იპ ,,ბოლნისის მუნიციპალიტეტის საზოგადოებრივი ჯანდაცვის ცენტრი“ დარეგისტრირდა იმუნიზაციის მიმწოდებელ დაწესებულებად და ცენტრის ბაზაზე შეიქმნა სამი მობილური ამცრელი ბრიგადა, რომლებიც ემსახურება იმ სოფლის მოსახლეობას, სადაც ხელმისაწვდომი არ იყო ადგილზე ან ახლომდებარე სოფელში კოვიდ ვაქცინაცია; **ეს იყო პირველი შემთხვევა, როდესაც უშუალოდ მუნიციპალიტეტის საზოგადოებრივი ჯანდაცვის ცენტრი უშუალოდ ერთვება იმუნიზაციის პროცესში.**

ასევე მნიშვნელოვანია, რომ საზოგადოებრივი ჯანდაცვის ცენტრი მობილური ბრიგადის საშუალებით, კოვიდ ვაქცინაციით ემსახურება პირებს, რომელთაც გადადგილება არ შეუძლიათ და ხდება მათი ბინაზე ვაქცინაცია შესაბამისი რეკომენდაციების დაცვით. ფაქტობრივად, მუნიციპალიტეტში შეიქმნა ყველა პირობა, რომ მოსახლეობამ კომფორტულად მიიღოს კოვიდ იმუნიზაციის მომსახურება;

ზემოთ აღნიშნული ღონისძიებების შედეგად, ბოლნისის მუნიციპალიტეტში ხელმისაწვდომი გახდა კოვიდ ვაქცინაცია, „ფაიზერის“, „სინოვაკისა“ და „სინოფარმის“ ვაქცინებით ხუთ სამედიცინო დაწესებულებაში 10 ამცრელი ბრიგადით, რომელთა დღიური გამტარობა 770-დან 840 ადამიანამდე არის გათვალისწინებული;

|  |  |  |  |  |
| --- | --- | --- | --- | --- |
| # | სამედიცინო დაწესებულების დასახელება | კოვიდ ვაქცინაციის დაწყების თარიღი | ამცრელი ბრიგადების რაოდენობა | დღიური გამტარობა |
| 1 | შპს ბოლნისის ცენტრალური კლინიკა | 17-03-21 | 4 | 280-350 |
| 2 | ა(ა)იპ ბოლნისის მუნიციპალიტეტის საზოგადოებრივი ჯანდაცვის ცენტრი | 01-09-21 | 3 გამსვლელი ბრიგადა | 250 |
| 3 | შპს კაზრეთის პოლიკლინიკა საავადმყოფო | 07-09-21 | 1 | 80 |
| 4 | შპს ქვეშის საექიმო ამბულატორი | 07-09-21 | 1 | 80 |
| 5 | შპს ტრიომედი | 25/09/2021 | 1 | 80 |
|  |  |  |  |  |

1. **განხორციელებული პრაქტიკის/კონკრეტული ინიციატივის დეტალური აღწერა:**

* **პროექტის შინაარსი;**
* ბოლნისის მუნიციპალიტეტში კოვიდ ვაქცინაციის გაფართოება და სოფლის მოსახლეობისთვის ხელმისაწვდომობა;
* **აქტივობათა გეგმა/გრაფიკი**;

|  |  |  |  |  |  |  |
| --- | --- | --- | --- | --- | --- | --- |
| # | თარიღი | აქტივობა | აქტივობის საკითხი და გადაჭრის გზები | მიღწეული შედეგი | რისკფაქტორები |  |
| 1 | 03/08/2021 წ | კოვიდვაქცინაციის განხორციელების მუნიციპალური შტაბის შექმნა | განისაზღვრა სამუშაო ჯგუფის შემადგენლობა და კოვიდ ვაქცინაციის სამოქმედო გეგმა | სამუშაო ჯგუფის **გუნდური მუშაობა** და ჯგუფის წევრების ფუნქციების განსაზღვრა  ყოველდღიური/ყოველთვიური ინფორმაციის მიწოდება კოვიდვაქცინაციის და კოვიდსტატისტიკის შესახებ, რომელიც კოვიდვაქცინაციამდე უკვე დანერგილი იყო მუნიციპალიტეტში |  |  |
| 2 | რამდენიმე შეხვედრა | ადგილობრივი თვითმმართველობის წარმომადგენლებთან შეხვედრა | ტერიტორიული ერთეულების წარმომადგენლებთან და დეპუტატებთან შეხვედრა, მათ სამოქმედო ტერიტორიაზე მოსახლეობის ინფორმირება კოვიდვაქცინაციის შესახებ.  სოფლის წარმომადგენლების მიერ, ვაქცინაციის მსურველი მოსახლეობის შეკრება და შემდგომ ინფორმაციის მიწოდება მერის წარმომადგენლებთან კოორდინაციის განყოფილების უფროსისთვის, რომელიც სჯც -თან(საზოგადოებრივი ჯანდაცვის ცენტრი) ერთად ათანხმებს იმუნიზაციის თარიღს და გადის ვაქცინაციაზე, სადაც ორგანიზებულად, რეკომენდაციებისა და ინფექციის კონტროლის გათვალისწინებით, მიმდინარეობს ვაქცინაციის პროცესი. | მობილური ამცრელი ბრიგადების საშუალებით ხდება სოფელში გასვლა და სოფელშივე ვაქცინაცია; |  |  |
| 3 |  | ბოლნისის მუნიციპალიტეტში მოქმედი სამედიცინო დაწესებულებების ხელმძღვანელობასთან შეხვედრა | შეხვედრის ფარგლებში, განხილულ იქნა არსებული სამედიცინო შრომითი რესურსების გათვალისწინებით, ვაქცინაციის პუნქტებისა და ამცრელი ბრიგადების გაფართოება და იმუნიზაციის პროცესის ხელშოწყობა, პროფესიული პასუხისმგებლობის ფარგლებში მომზადება კოვიდვაქცინაციის პროცესში ჩართვისთვის; | კოვიდ ვაქცინაციის მიმწოდებლად რეგიტრაციისთვის საჭირო მოთხოვნების უზრუნველყოფა, მუნიციპალური საზოგადოებრივი ჯანდაცვის ცენტრის მიერ მონიტორინგი ამცრელი პუნქტების. |  |  |
| 4 |  | იმუნიზაციის სახელმწიფო პროგრამაშისამედიცინო დაწესებულებების რეგისტრაცია | კოვიდვაქცინაციის მიმწოდებლად რეგისტრაცია, საქართველოს შრომის, ჯანმრთელობისა და სოციალური დაცვის სამინისტროს მიერ შემუშავებული წესის შესაბამისად. | კოვიდ ვაქცინაციის რიგების მართვის ელექტრონულ პორტალზე წვდომა მომსახურების მიმწოდებლად რეგისტრაცია; |  |  |
| 5 |  | დაიგეგმა საინფორმაციო კამპანია ვაქცინაციის პოპულარიზაციის მიზნით | კამპანიის ფარგლებში, აიცრნენ საკრებულოს დეპუტატები, ადგილობრივი ხელისუფლების წარმომადგენლები, მუნიციპალიტეტის მერი, მოადგილეები, საზოგადოებისთვის ცნობილი პირები, ექიმები. | ცნობადი ადამიანების და მათი ოჯახის წევრების კოვიდ ვაქცინაცია დაეხმარე პირებს კოვიდ ვაქცინაციის გადაწყვეტილების მიღებაში; |  |  |
| 6 |  | ადგილობრივ რესურს ცენტრთანდა ბაღების გაერთიანებასთან ერთად კოვიდვაქცინაციის ხელშეწყობა | ბოლნისის მუნიციპალიტეტის სკოლის პერსონალისა და ბაღის თანამშრომელთათვის ვაქცინაციის ხელმისაწვდომობა რეგისტრაციის გარეშე, რის გამოც ბოლნისის ცენტრალური კლინიკის ბაზაზე ჩამოყალიბდა ე.წ. ვირტუალური კაბინეტები, რომლის საშუალებითაც შესაძლებელი გახდა რეგისტრაციის გარეშე ნებისმიერ დღეს ყველა სახის კოვიდ ვაქცინაცით სარგებლობა. | განხორციელდა  ბოლნისის მუნიციპალიტეტის სკოლამდელი და სასწავლო დაწესებულებების პერსონალის კოვიდ ვაქცინაციის ხელშეწყობა; |  |  |
| 7 |  | ადგილობრივი პოლიციის, დაცვის პოლიციისადა სხვა საჯარო უწყებებისთვის ვაქცინაციის ხელმისაწვდომობის გაზრდა და ხელშეწყობა | როგორც ადგილობრივი პოლიციის, დაცვის პოლიციის, ასევე მეზობელი მუნიციპალიტეტის (დმანისის) პოლიციისა და დაცვის პოლიციის თანამშრომელთა ვაქცინაციის ხელშეწყობა |  |  |  |
| 8 | რამდენჯერმე | ბოლნისის მუნიციპალიტეტის ტერიტორიაზე კომპანია RMG-ის ხელმძღვანელობასთან სამუშაო შეხვედრა და მათ თანამშრომელთა ვაქცინაციის პროცესში ორგანიზებულად ჩართვა  კომპანიაში აგვისტო გამოცხადდა ვაქცინაციის თვედ | არამარტო ბოლნისის, არამედ საქართველოს მასშტაბით ერთ-ერთი სტრატეგიული ობიექტის, კომპანია RMG-ის 3000-მდე თანამშრომლის ორგანიზებულად ორჯერადი ვაქცინაციის დაგეგმვა და თარიღების მიხედვით დროში გაწერა, რაც გათვალისწინებული იყო ბოლნისის მუნიციპალიტეტის სჯც-ის მიერ როგორც ასაცრელი მასალის ლოჯისტიკურ, ასევე ცივი ჯაჭვის უზრუნველყოფის მიხედვით.  ბოლნისის ცენტრალური კლინიკის ბაზაზე ორგანიზებულად წინასწარი სიებით მათი რეგისტრაცია და წინასწარ ჩანიშნულ დროს ამ პირთა ვაქცინაცია, რაც წარმატებით განხორციელდა, ეს კი ძალზედ მნიშვნელოვანი იყო, რადგან კომპანიას არ შეუჩერებია წარმოების პროცესი პანდემიის დაწყებიდან დღემდე და ამჟამად აცრილია თანამშრომელთა 86 % | აღნიშნული შეხვედრის ფარგლებში განისაზღვრა კომპანიის, კოვიდ ვაქცინაციის მომსახურების მიმწოდებელი კლინიკის, საზოგადოებრივი ჯანდაცვის ფუნქცია-მოვალეობები და პასუხისმგებლობლები, რისი შედეგიც არის ის რომ კომპანიის 3000-მდე თანამშრომელიდან აგვისტო-სექტენბრის თვეში ორჯერადად აიცრა 2600 თანამშრომელი. ორგანიზებულად, შეთანხმებული გრაფიკით ჩატარდა 5100 ზე მეტი კოვიდ ვაქცინაცია, რაც სტრატეგიული მნიშვნელობის მქონე კომპანია RMG-სთვის უდავოდ საუკეთესო ხელშეწყობა იყო ბოლნისის მუნიციპალიტეტის მხრიდან. |  |  |

1. **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი**

*1. ბოლნისის მუნიციპალიტეტის მერიის 2021 წლის 3 აგვისტოს #2760 ბრძანება ,,ბოლნისის მუნიციპალიტეტში COVID-19-ის საწინააღმდეგო ვაქცინაციის განხორციელების მუნიციპალური შტაბის შექმნის შესახებ; (დანართი 1)*

1. *ბოლნისის მუნიციპალიტეტში კოვიდ საწინააღმდეგო ვაქცინაციის სამოქმედო გეგმა; (დანართი 2)*
2. *ბოლნისის სჯც-ის ბრძანება მობილური ამცრელი ბრიგადების შექმნის შესახებ; (დანართი 3)\_*

* **ინფორმაცია მოქალაქეების, სხვადასხვა ორგანიზაციებისა და ინსტიტუციების ჩართულობის შესახებ;**
* კოვიდ ვაქცინაციის კამპანიის პროცესში ჩაერთო ბოლნისის მუნიციპალიტეტში არსებული არასამთავრობო ორგანიზაცია ,,წითელი ჯვარი“, რომელიც სოფლად კარდაკარ შემოვლის გზით, მოხალისეებთან ერთად ახორცილებდა საინფორმაციო ფლაერების დარიგებას აზერბაიჯანულ და სომხურ ენებზე და მოსახლეობას დახმარებას უწევდა კოვიდ ვაქცინაციის რეგისტრაციის პროცესში - რიგების მართვის ელექტონული პროგრამის საშუალებით;
* ახალგაზრდული სათემო ორგანიზაციის საშუალებით, საქართველოს გაეროს ასოციაციის, დაავადებათა კონტროლისა და საზოგადოებრივი ჯანმრთელობის ეროვნულ ცენტრთან თანამშრომლობითა და ჯანმრთელობის მსოფლიო ორგანიზაციისა და ევროკავშირის ფინანსური მხარდაჭერით, შედგა საინფორმაციო ხასიათის შეხვედრა სოფელ ნახიდურისა და ტალავერის მოსახლეობასთან. ადგილობრივი საზოგადოებრივი ჯანდაცვისა და არასამთავრობო ორგანიზაციის ჩართულობით, ვაქცინაციის სარგებელის შესახებ პაუხები გაეცა დამსწე საზოგადოების მიერ დასმულ საინტერესო შეკითხვებს. შეხვედრის ფარგლებში, სოფ. ტალავერში ყიფშიძის სახელობის კლინიკის ბაზაზე შექმნილმა მობილურმა ამცრელმა ბრიგადამ 50-ზე მეტი ადამიანი აცრა.
* ბოლნისის საზოგადოებრივი ჯანდაცვის ცენტრის მობილური ბრიგადის საშუალებით ასევე აიცრა ბოლნისის მოხუცთა სახლის ბენეფიციარები მოხუცთა საცხოვრისში;
* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი; პროექტის ფარგლებში გამოყენებული იქნა როგორც ბოლნისის სჯც-ის საკუთარი, ასევე სხვა სამედიცინო დაწესებულებების შრომითი რესურსი შეთავსებით;

ადგილობრივი თვითმმართველობის დეპუტატები და წარმომადგენლები;

ბოლნისში მოქმედი სამედიცინო დაწესებულებების პერსონალი;

სოფლის ექიმი/ექთანი;

სასწრაფო სამედიცინო დახმარების პერსონალი, რომელთაც აქვთ გამოცდილება საჭიროების შემთხვევაში პაციენტისთვის გადაუდებელი დახმარების შესაძლებლობის;

ადგილობრივი მუნიციპალიტეტის მერის ჩართულობით;

* პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა; (ტრანპორტირება და კომპიუტრეული ტექნიკა და ინტერნეტთან წვდომა ადგილებზე)
* ტრანსპორტირება - პირველ ეტაპზე, როცა ბოლნისში ვაქცინაციას ემსახურებოდა მხოლოდ შპს ,,ბოლნისის ცენტრალური კლინიკა“, ადგილობრივი მუნიციპალიტეტი რწმუნებულებისა და დეპუტატების საშუალებით მოსახლეობასთან კომუნიკაციით გამოვლენილ ვაქცინაციის მსურველი პირების ტრანპორტირებას უზრუნველყოფდა კლინიკამდე და შემდეგ მათ უკან დაბრუნებას რეგულაციების დაცვით;
* როდესაც ბოლნისის სჯც მუნიციპალიტეტის დიდ სოფელში იმყოფება, მობილური ამცრელი ბრიგადით, რიგ შემთხვევაში ასევე ადგილობრივი წარმომადგენლობა უზრუნველყოფს ვაქცინაციის მსურველი პირების ტრანპორტირებას სოფელში ვაქცინაციის პუნქტამდე და უკან დაბრუნებას ბინაზე;
* მობილური ამცრელი ბრიგადების კომპიუტერული ტექნიკით, პრინტერითა და ინტერნეტით, რომელიც აუცილებელი ატრიბუტია ვაქცინაციისთვის, უზრუნველყოფას ახდენს ადგილობრივი მუნიციპალიტეტი, რის შედეგადაც შესაძლებელია ვაქცინაციაზე მოსული პიროვნების იქვე დარეგისტრირება, გადამოწმება (თუ ჩატარებული აქვს პირველი ვაქცინაცია რომელი ვაქცინით არის აცრილი?) ასევე ადგილზე ხდება ჩატარებული ვაქცინაციის დარეგისტრირება და კოვიდ ბარათის ხელზე გაცემაც. ბარათი ამოღებულია იმუნიზაციის ელექტრონული მოდულიდან და არის IQ კოდით, რაც ერთგვარი სტიმულიც არის სოფელში მცხოვრები პირებისთვის;
* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

ძალიან მნიშვნელოვანია მოსახლეობასთან აქტიური კომუნიკაცია, საუბარი მათთან იმ სერვისის შესახებ, რომელსაც ეჭვის თვალით უყურებენ, ამ უნდობლობის მიზეზების დადგენა, შესაბამისი არგუმენტაციით სერვისის სარგებელის შესახებ ინფორმაციის მიწოდება; (მაგ. აზერბაიჯანულ სოფლებში ჩინური ვაქცინების შეთავაზება, რადგან აზერბაიჯანსა და თურქეთში მიმდინარეობს ვაქცინაცია ასევე ჩინური ვაქცინებით. ამიტომ, ჩვენს მიერაც აქცენტი გაკეთდა სწორედ „სინოფარმსა“ და „სინოვაკზე“ და არა „ფაიზერის“ ვაქცინაზე)

* მათთვის ავტორიტეტული ადამიანების პირადი ვაქცინაციის მაგალითების გაცნობა;
* ადგილობრივი თვითმმართველობის წევრების, მერის, მოადგილეების ვაქცინაცია;

1. **მიღწეული შედეგი და დადებითი გავლენა:**

Covid 19 –ის საწინააღმდეგო ვაქცინაცია ბოლნისის მუნიციპალიტეტში, ისე როგორც მთელს საქართველოში, ხორციელდება იმუნიზაციის სახელმწიფო პროგრამის ფარგლებში. ადგილობრივი, რეგიონალური და ცენტრალურ ხელისუფლების ხელშეწყობითა და ასევე, კერძო და არასამთავრობო ორგანიზაციებთან თანამშრომლობით.

ზაფხულის მიწურულს, ვაქცინაციის **ზედამხედველობის სისტემის შედეგად**, ბოლნისის მუნიციპალიტეტის მთავარ გამოწვევად გამოვლინდა ვაქცინაციის პუნქტებისა და სამედიცინო დაწესებულებების ხელმისაწვდომობა. აღნიშნული გამოწვევა დაძლეულ იქნა კოვიდ ვაქცინაციის იმუნიზაციის მიმწოდებლად რეგისტრირებული დაწესებულებების რიცხვის 1-დან 5-მდე, ამცრელი ბრიგადის კი 1-დან 10-მდე გაზრდით.

აქვე უნდა აღინიშნოს, რომ სექტემბრის თვიდან, სხვადასხვა მიზეზის შედეგად, ქვეყანაში შემცირდა ვაქცინაციის ტემპი, რომელიც აისახა ბოლნისის მუნიციპალიტეტის კოვიდ ვაქცინაციის სტატისტიკაზეც თუმცა, მიუხედავად ამისა, ბოლნისის მუნიციპალიტეტში კოვიდ ვაქცინაციის მომსახურება არ შეწყვეტილა, მოხდა ყველა სამედიცინო პუნქტის და ვაქცინაციის ბრიგადის შენარჩნება და ფუნქციონირება მიუხედავად ვაქცინაციის მსურველი პირების მცირე ნაკადისა.

მიმდინარე წლის 30 ნოემბრის მდგომარეობით, ბოლნისის მუნიციპალიტეტში, კოვიდ ვაქცინაციის მიმწოდებელ სამედიცინო დაწესებულებებში რეგისტრირებულია სულ 15435 ვაქცინაციის მსურველი, რომელთაგან Covid 19-ის საწინააღმდეგო ვაქცინა ჩაიტარა 15389 ადამიანმა;

მათ შორის:

კოვიდ საწინააღმდეგო ვაქცინის ერთი დოზით იმუნიზირებულია ბოლნისის მუნიციპალიტეტის მოზრდილი მოსახლეობის - 22,5% , რაც შეადგენს 9240 აცრას;

კოვიდ ვაქცინაციის ორი დოზით იმუნიზირებულია - მოზრდილი მოსახლეობის 14,8%, ანუ 6149 ადამიანი არის აცრილი ორჯერადად.

**ბოლნისის მუნიციპალიტეტში მცხოვრები 18 წლის და უფროსი ასაკის პირთა კოვიდ ვაქცინაცია**

|  |  |  |  |
| --- | --- | --- | --- |
| # | ჩატარებული დოზების რაოდენობა | ჩატარებული აცრის რაოდენობა | პროცენტი % |
| 1 | ერთი დოზა | 9240 | 22.5% |
| 2 | ორი დოზა | 6149 | 14.9% |

აღსანიშნავია, რომ მუნიციპალიტეტის მასშტაბით, ასევე დაწყებულია ბუსტერ დოზებით მოქალაქეების რევაქცინაციაც;

**ბოლნისის მუნიციპალიტეტის მიზნობრივ ჯგუფებში ჩატარებული ვაქცინაცია**

|  |  |  |  |  |
| --- | --- | --- | --- | --- |
| # | დასახელება | დოზების რაოდენობა | ჩატარებული აცრის რაოდენობა | პროცენტი % |
| 1 | ბოლნისის მუნიციპალიტეტი და მის მიერ დაფუძნებული შპს და ა(ა)იპ -ები | ჩატარებული აცრები | 791 | 48.2% |
| სრულად აცრილი | 682 | 41.2% |
| 2 | ბოლნისის მუნიციპალიტეტის საგანმანათლებლო დაწესებულებები (საჯარო, კერძო) | ჩატარებული აცრები | 822 | 67.5% |
| სრულად აცრილი | 788 | 64.7% |
| 3 | კომპანია RMG | ჩატარებული აცრები | 2954 | 86.7% |
| სრულად აცრილი | 2791 | 81.9% |
|  |  |  |  |  |

გასულ წელს, კოვიდ ვაქცინაციის დაწყებამდე, დაბა კაზრეთსა და ბალიჭის ტერიტორიაზე დღიურად აღირიცხებოდა კორონა ვირუსის დადასტურებული 20-30 შემთხვევა, პიკის პერიოდში ეს მაჩვენებელი გაიზარდა 50-მდე.

მასობრივი ვაქცინაციის დაწყების შემდგომ, თანდათან იკლო კოვიდ შემთხვევების რაოდენობამ; დღეის მდგომარეობით, დაბა კაზრეთსა და ბალიჭში დღიურად ფიქსირდება კოვიდ ინფექციის მხოლოდ ერთეული შემთხვევა, გაუარესებული ეპიდსიტუაციის პერიოდში - აგვისტოსა და სექტემბერში - ვირუსის დადასტურებული შემთხვევები საშუალოდ 10 დან 20-მდე შეადგენდა. კაზრეთისა და ბალიჭის მაგალითი კიდევ ერთხელ ადასტურებს მასობრივი ვაქცინაციის ეფექტურობასა და ვაქცინაციის სარგებელს; (წყარო ბოლნისის სჯც ელექტრონული ბაზა)

1. **მიღებული გამოცდილება და გაკეთებული დასკვნები:**

1. პროცესის სწორად დაგეგმვა, მუნიციპალიტეტის თავისებურებებისა სპეციფიურობის გათვალისიწნებით;

2. დაგეგმილ პროცესში ზედამხედველობის მექანიზმის შექმნა, რომელიც აღმოაჩენს პროცესის სტანდარტული მიმდინარეობისგან გადახრას, რაც წარმოადგენს სიგნალს შემდგომი რეაგირებისათვის;

3. ზედამხედველობის სისტემით გამოვლენილი გადახრის შემთხვევის კვლევა და მიზეზის იდენტიფიცირება;

4. კვლევიდან მიღებული შედეგებით შესაბამისი უწყებების ინფორმირება;

5. ინდენტიფიცირებულ მიზეზებზე საპასუხო რეაქცია, კონტროლის ღონისძიებების დაწესება (მაგალითად, კოვიდვაქცინაციაზე მოსახლეობის მხრიდან დაინტერესების გაზრდის შემთხვევაში, საპაუხო რეაქცია გახლდათ, ვაქცინაციის პუნქტებისა და კოვიდ ვაქცინაციის მიმწოდებლად რეგისტრირებულ დაწესებულებათა გაზრდა);

* **წარმატების განმსაზღვრელი ფაქტორები**

1. კოვიდპანდემიის პერიოდში, მკაცრ საკარანტინო პირობებში, ორთვიანი თანაცხოვრების ფონზე მიღებული გამოცდილება;

2. სამედიცინო დაწესებულებებისა და სჯც-ს კორდინირებული მუშაობა;

2. სჯც-სა და ადგილობრივი თვითმმართველობის, მუნიციპალიტეტის მერისა და ადმინისტრაციულ ერთეულებში მერის წარმომადგენლების გუნდური და შეთანხმებული თანამშრომლობა;

3. მოსახლეობასთან პირისპირ საუბარი, კოვიდ ვაქცინაციისადმი მათი დამოკიდებულების შეცვლა, ცნობიერების ამაღლება პროფესიული, სარწმუნო ინფორმაციის მიწოდების გზით. ეფექტურად დაგეგმილი საინფორმაციო კამპანია, რომელშიც აქტიურად უნდა იყვნენ ჩართულნი ადგილობრივი მოსახლეობისთვის ავტორიტეტული მოქალაქეები;

5. ცენტრალური და ადგილობრივი ხელისუფლების თანამშრომლობა;

6. კერძო სექტორთან და არასამთავრობო ორგანიზაციებთან თანამშრომლობა;

* **ინფორმაცია პრატიკის/ინიციატივის მდგრადობის შესახებ**

კოვიდ ვაქცინაცია არ არის ერთჯერადი ღონისძიება, არამედ ეს არის ხანგრძლივი პროცესი. ეროვნული სამოქმედო გეგმის მიხედვით, სასურველი მოცვის, 80%-მდე მისაღწევად საჭიროა იმუნიზაციის პროცესის მინიმუმ ერთი წლით გახანგრძლივება. იმის გათვალისწინებით, რომ საჭიროა ასვე ბუსტერ დოზების დამატება, კოვიდ ვაქცინაცია გაგრძელდება წლების განმავლობაშიც. შესაბამისად, აუცილებელია მუნიციპალიტეტში არსებული კოვიდ ვაქცინაციის სამედიცინო პუნქტების შენარჩუნება, ხელშეწყობა და ასევე ვაქცინაციის პუნქტებზე ხელმისაწვდომობის გაზრდა, არსებული რესურსების - ოჯახის ექიმი, ექთანი - გამოყენებით.

მნიშვნელოვანია კოვიდ ვაქცინაციაში ჩართული რესურსის მოტივაცია;

1. **საკრებულოს როლი:**

ბოლნისის მუნიციპალიტეტის საკრებულოს დეპუტატები, რომლებიც საკრებულოში ამა თუ იმ თემის წარმომადგენლები არიან, აქტიურად იყვნენ ჩართულნი სოფლის მოსახლეობის ვაქცინაციის პროცესში. დეპუტატები ვაქცინაციის მსურველი მოაქალაქეების მობილიზაციას მათ ტრანსპორტირებასა და ინფორმაციას ახდენდნენ.

აღსანიშნავია ისიც, რომ მუნიციპალიტეტში ვაქცინაციის პოპულარიზაციის მიზნით, საინფორმაციო კამპანიაში ბოლნისის მუნიციპალიტეტის საკრებულოც ჩაერთო. საკრებულოს თავჯდომარემ თამაზ ჟორჟოლიანმა და საკრებულოს დეპუტატებმა კოვიდსაწინააღმდეგო აცრები საჯაროდ გაიკეთეს და მოსახლეობას ვაქცინაციის პროცესში აქტიური მონაწილეობისკენ მოუწოდეს.

1. **პრაქტიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

* ამცრელი პუნქტების ხელმისაწვდომობის გაფართოება(ფიზიკური პირების/სოფლის ექიმების/ექთნების საშუალებით), მუნიციპალიტეტის მასშტაბით, ეროვნული სამოქმედო გეგმის, სასურველი მოცვის, 80%-ის მიღწევა;
* ვაქცინაციის მასობრიობის გაზრდის მიზნით, ბოლნისის მუნიციპალიტეტის მერია და სჯც აქტიურ საინფორმაცი კამპანიის წარმოებას გეგმავს სხვადასხვა არასამთავრობო ორგანიზაციებთან თანამრომლობით. გაგრძელდება საინფორმაციო კამპანია იმ სოფლებში სადაც შედარებით დაბალია აცრის მსურველთა რაოდენობა. ადგილობრივ მედიასაშუალებებთან ერთად კი დამზადდება და გავრცელდება აზერბაუჯანულ და სომხურ ენებზე საინფორმაციო ვიდეოკლიპები, სადაც ავტორიტეტული პირები მოსახლეობას ვაქცინის გაკეთებისკენ მოუწოდებენ;

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

**მაკა მამარდაშვილი**  ა(ა)იპ ბოლნისის მუნიციპალიტეტის საზოგადოებრივი ჯანდაცვის ცენტრის დირექტორი; ტელ. 599859737 ელექტრ. ფოსტა: [makamamardashvili40@gmail.com](mailto:makamamardashvili40@gmail.com)

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

**მაკა მამარდაშვილი**  ა(ა)იპ ბოლნისის მუნიციპალიტეტის საზოგადოებრივი ჯანდაცვის ცენტრის დირექტორი; ტელ. 599859737 ელექტრ. ფოსტა: [makamamardashvili40@gmail.com](mailto:makamamardashvili40@gmail.com)

1. **თანდართულიდოკუმენტების/მასალებისსია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

***განაცხადის მიღების ვადაა 2021 წლის 1ნოემბერი - 3 დეკემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge)ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)